All I Really Want to Do

„All I Really Want to Do“ – debiutinis amerikiečių dainininkės ir aktorės Cher studijinis albumas, išleistas įrašų kompanijos „Imperial Records“ 1965 m. spalio 16 d. Cher bendradarbiavo su Sonny Bono kaip įrašų prodiuseriu ir Harold Battiste. Šis albumas sudarytas daugiausia iš koverių ir trijų dainų parašytų Sonny Bono.
Po išleidimo albumas buvo gerai priimtas kritikų ir sulaukė pozityvių recenzijų. Albumas buvo Cher pirmasis ir sėkmingiausias  7-ojo dešimtmečio albumas tiek Jungtinėje Karalystėje, tiek JAV.

 Albumo informacija 
Po „Sonny & Cher“ singlo „I Got You Babe“ sėkmės Bono nusprendė išgarsinti savo žmoną kaip solo artistę ir prodiusavo jos pirmąjį solo albumą. Tai buvo Cher pirmasis pilnas albumas nuo prieš tai išleistų dviejų nesėkmingų singlų: „Ringo, I Love You“, išleisto kaip Bonnie Jo Mason ir „Dream Baby“ išleisto kaip Cherylin. „All I Really Want to Do“ sudarantys koveriai yra to meto rokenrolo dainos su liaudies muzikos priemaišomis, kurios skyrėsi nuo tuo pat metu egzistavusio dueto „Sonny & Cher“ stiliaus ir įrašų.

„All I Really Want to Do“, kaip ir debiutinis „Sonny & Cher“ albumas „Look at Us“, sudarytas iš daugelio koverių. Cher perdainavo tris Bob Dylan parašytas ir atliktas dainas: „All I Really Want to Do“, „Blowin' In the Wind“ ir „Don’t Think Twice, It’s All Right“. Albume yra ir Sonny Bono parašyta daina „Needles and Pins“, 1963 m. išgarsinta britų grupės „The Searchers“.
Albume taip pat yra Ray Davies daina „I Go To Sleep“, vėliau tapusi grupės „The Pretenders“ hitu Jungrinėje Karalystėje ir dainos „See See Rider“ Bono, Greene ir Stone versija. Kiti koveriai yra „She Thinks I Still Care“, „The Bells of Rhymney“ ir „Come and Stay With Me“.
Cher taip pat įrašė dainą „I’m Gonna Love You“, parašytą Sonny Bono. Daina buvo išimta iš albumo ir vėliau panaudota antroje singlo „All I Really Want to Do“ plokštelės pusėje. 1967 m. daina buvo įtraukta į garso takelio albumą „Good Times“, išleistą „Sonny & Cher“.

1992 m. šis ir kitas Cher studijinis albumas „The Sonny Side of Chér“ įrašų kompanijos „EMI“ buvo perleistas CD formatu, kuriame buvo visos dainos iš abiejų albumų. 1995 m. „EMI“ perleido šią versiją su albumu „Cher“. Paskutinė albumo versija buvo išleista įrašų kompanijos BGO Records 2005 m. tik Jungtinėje Karalystėje. Originalus „All I Really Want to Do“ albumas toks, koks yra, vis dar neišleistas kaip kompaktinis diskas.

 Pozicijos topuose 
„
All I Really Want to Do“ sėkmingai pasirodė tope Billboard 200. Albumas įžengė į topą tuo metu, kai debiutinis „Sonny & Cher“ albumas „Look Ay Us“ vis dar buvo 2-oje topo vietoje. Aukščiausia pozicija, kurią albumas pasiekė buvo 16-a vieta.
Albumas taip pat pateko ir į Jungtinės Karalystės albumų topą, debiutuodamas 20-oje vietoje spalio pradžioje ir po dviejų savaičių pasiekė aukščiausią – 7-ąją vietą.
Albumas tope išsilaikė devynias savaites iki lapkričio pabaigos. „All I Really Want to Do“ nepateko į jokį kitą Europos albumų topą išskyrus Jungtinės Karalystės.

Šalis (1965)PozicijaSertifikatasPardavimaiJK Albumų topas7--JAV Billboard 20016--

 Singlai 
Iš albumo buvo išleistas tik vienas singlas.
Daina „All I Really Want to Do“ pasiekė 15-ąją vietą tope Billboard Hot 100 ir 9-ąją Jungtinės Karalystės singlų tope.„Cher – All I Really Want to Do“. Chartstats.com Nuoroda tikrinta 10 August 2009.
„All I Really Want to Do“ buvo pirmoji Cher oficialiai išleista daina ir pirmasis solo hitas. Singlas taip pat pateko į Kanados, Nyderlandų ir Švedijos singlų topus.
Sonny Bono parašyta daina „Dream Baby“ kaip singlas buvo išleista 1964 m., pasivadinus pseudonimu Cherylin.

 Albumo dainos 
 #  Daina  Kompozitoriai  Laikas Pirmoji plokštelės pusė  1.  „All I Really Want to Do“ Bob Dylan  2:56 2.  „I Go to Sleep“ Ray Davies  2:28 3.  „Needles & Pins“  2:26 4.  „Don’t Think Twice“ Bob Dylan  2:25 5.  „She Thinks I Still Care“ Dickey Lee Lipscomb  2:15 6.  „Dream Baby“ Sonny Bono  2:58 Antroji plokštelės pusė  1.  „The Bells of Rhymney“  Idris Davies, Pete Seeger  3:07 2.  „Girl Don’t Come“ Chris Andrews  2:05 3.  „See See Rider“ Sonny Bono, Greene, Robert Stone  2:38 4.  „Come and Stay With Me“ Jackie DeShannon  2:45 5.  „Cry Myself to Sleep“ Mike Gordon  2:18 6.  „Blowin' in the Wind“ Bob Dylan  3:24

 Sudėtis 
 Cher – pagrindinis vokalas
 Sonny Bono – įrašų prodiuseris
 Bill Marx – akordionas, klavišiniai
 Rene Hall – kontrabosas
 Cliff Hills – bosas
 Mel Pollen – bosas
 Lyle Ritz – bosas
 Frank Capp – būgnai
 Sharkey Hall – būgnai
 Jesse Sailes – būgnai
 Monte Dunn – gitara
 Jeff Kaplan – gitara
 Barney Kessel – gitara
 Steve Mann – gitara
 Donald Peake – gitara
 Mike Post – gitara
 Randy Stevling – gitara
 Michel Rubini – klavišiniai
 Frank DeVito – mušamieji
 Gene Estes – mušamieji
 Brian Stone – mušamieji
 Julius Wechter – mušamieji
 Harold Battiste – pianinas

 Šaltiniai 

Kategorija:1965 albumai
Kategorija:Cher albumai
Kategorija:Debiutiniai albumai